CELEX: 32007D0012
Language: lt
Date: 1166572800000
Title: 2006 m. gruodžio 20 d. Komisijos sprendimas, iš dalies keičiantis Sprendimą 2005/363/EB dėl gyvūnų sveikatos apsaugos priemonių prieš afrikinį kiaulių marą Sardinijoje, Italijoje (pranešta dokumentu Nr. C(2006) 6729)   (Tekstas svarbus EEE)

12.1.2007   
            
            
               LT
            
            
               Europos Sąjungos oficialusis leidinys
            
            
               L 7/21
            
         
      KOMISIJOS SPRENDIMAS
   
   2006 m. gruodžio 20 d.
   iš dalies keičiantis Sprendimą 2005/363/EB dėl gyvūnų sveikatos apsaugos priemonių prieš afrikinį kiaulių marą Sardinijoje, Italijoje
   (pranešta dokumentu Nr. C(2006) 6729)
   (Tekstas svarbus EEE)
   (2007/12/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (3), ypač į jos 4 straipsnio 3 dalį,
   kadangi:
   
               (1)
            
            
               2005 m. gegužės 2 d. Komisijos sprendimas 2005/363/EB dėl gyvūnų sveikatos apsaugos priemonių prieš afrikinį kiaulių marą Sardinijoje, Italijoje (4), buvo priimtas reaguojant į afrikinio kiaulių maro atvejus Nuoro provincijoje ir dalyje Sasario provincijos Sardinijoje.
            
         
               (2)
            
            
               Italija pranešė Komisijai apie rezultatus, pasiektus įgyvendinant Komisijos sprendimu 2005/362/EB (5) patvirtintą afrikinio kiaulių maro likvidavimo laukinių kiaulių populiacijoje Sardinijoje, Italijoje, planą ir teigiamus tos ligos plitimo Sardinijos teritorijoje pokyčius.
            
         
               (3)
            
            
               Iš Sprendimo 2005/363/EB 5 straipsnio 2 dalies b) punkto i) papunktyje nurodytų Sardinijos sričių, kurioms netaikoma šiame straipsnyje numatyta nukrypti leidžianti nuostata, kuria Italijos valdžios institucijoms suteikiamas leidimas tam tikromis sąlygomis išvežti kiaulieną, sąrašo reikėtų išbraukti Orestano provinciją, kai kurias Sasario ir Nuoro provincijose esančias savivaldybes.
            
         
               (4)
            
            
               Todėl Sprendimą 2005/363/EB reikėtų atitinkamai iš dalies pakeisti.
            
         
               (5)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/363/EB I priedas pakeičiamas šio sprendimo priedo tekstu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. gruodžio 20 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 395, 1989 12 30, p. 13. Direktyva su paskutiniais pakeitimais, padarytais Europos Parlamento ir Tarybos direktyva 2004/41/EB (OL L 157, 2004 4 30, p. 33).
   
      (2)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (3)  OL L 18, 2003 1 23, p. 11.
   
      (4)  OL L 118, 2005 5 5, p. 39. Su paskutiniais pakeitimais, padarytais Sprendimu 2005/494/EB (OL L 182, 2005 7 13, p. 26).
   
      (5)  OL L 118, 2005 5 5, p. 37.
   
      PRIEDAS
      
         
            „I PRIEDAS
            5 straipsnio 2 dalies b punkto i papunktyje nurodytos Sardinijos sritys:
            
                        a)
                     
                     
                        Nuoro provincijoje: Aritzo, Arzana, Atzara, Austis, Bari Sardo, Baunei, Belvi, Bitti, Cardedu, Desulo, Dorgali, Elini, Fonni, Gadoni, Gairo, Galtelli, Girasole, Ilbono, Irgoli, Jerzu, Lanusei, Loceri, Loculi, Lotzorai, Lula, Meana Sardo, Onani, Onifai, Orgosolo, Orosei, Osidda, Osini, Ovodda, Seui, Sorgono, Talana, Tertenia, Teti, Tiana, Tonara, Tortoli, Triei, Ulassai, Uzulei, Ussassai ir Villagrande Strisaili savivaldybių teritorija;
                     
                  
                        b)
                     
                     
                        Sasario provincijoje: Ala' dei Sardi, Anela, Budduso', Bultei, Nughedu di San Nicolo' ir Pattada savivaldybių teritorija.“